**ஜெராண்டுட்** (ஆங்கிலம்: *Jerantut*; மலாய்: *Jerantut*; சீனம்: 而连突) என்பது மலேசியா, பகாங் மாநிலத்தில் உள்ள நகரம் ஆகும். இந்த நகரம் அமைந்து இருக்கும் மாவட்டத்திற்கும் ஜெராண்டுட் என்று பெயர். 

ஜெராண்டுட் நகரம் கோலாலம்பூரில் இருந்து 220 கி.மீ. குவாந்தான் நகரில் இருந்து 180 கி.மீ. தொலைவில் அமைந்து உள்ளது. ஜெராண்டுட் மாவட்டத்தின் தலைப்பட்டணமாகவும் விளங்குகிறது.

பகாங் மாநிலத்தின் வடக்கே அமைந்து இருக்கும் ஜெராண்டுட், தேசிய வனப்பூங்காவான தாமான் நெகாராவின் நுழைவாயில் பட்டணம் என்றும் அழைக்கப் படுவது உண்டு. தாமான் நெகாராவிற்குச் செல்வதற்கு முன்னர், பெரும்பாலான வெளிநாட்டுப் பயணிகள் இங்கு தங்கிச் செல்வது உண்டு.

பொது
----

பகாங் மாநிலத்தின் ஆகப் பெரிய மாவட்டமான ஜெராண்டுட்டின் வட எல்லையில் கிளாந்தான், திராங்கானு மாநிலங்கள் உள்ளன. தெற்கே தெமர்லோ மாவட்டம், மாரான் மாவட்டம்; மேற்கே லிப்பிஸ் மாவட்டம், ரவுப் மாவட்டம்; கிழக்கே குவாந்தான் மாவட்டம் ஆகிய மாவட்டங்கள் உள்ளன. ஜெராண்டுட் மாவட்டத்தில் தான் தெம்பிலிங் ஆறு ஓடுகிறது. 

இந்த ஆற்றின் வழியாகத் தேசிய வனப்பூங்காவான தாமான் நெகாராவைச் சென்று அடையலாம். தெம்பிலிங் ஆறு; ஜெலாய் ஆறு ஆகிய இரண்டு ஆறுகளும் இணைந்துதான், தீபகற்ப மலேசியாவின் மிகப் பெரிய ஆறான பகாங் ஆற்றை உருவாக்குகின்றன. பகாங் ஆறு தென்சீனக் கடலில் கலக்கிறது.

வரலாறு
------

பகாங் மாநிலத்தின் முதல் அரசரான சுல்தான் அகமட் வான் அகமட் காலத்திலேயே, ஜெராண்டுட் எனும் பெயர் புழக்கத்தில் இருந்ததாக வரலாற்றுச் சான்றுகள் கூறுகின்றன.

ஜெராண்டுட்டின் பழைய பெயர் சிம்பாங் அம்பாட் *(Simpang Empat)*. அதன் பின்னர், பிரித்தானியர்களின் ஆட்சி காலத்தில் ‘ஜங்சன் 4’ *(Junction 4)* என்று அழைக்கப்பட்டது. பகாங் ஆற்றின் ஜெராண்டுட் பகுதியில் நீர் வீரியம் ஏற்படுவது உண்டு. மீன் பிடிப்பவர்கள் அதை ‘அவாங் துட்’ என்று அழைத்தார்கள். அதுவே, காலப் போக்கில் ஜெராண்டுட் என்று பெயர் பெற்றது.

அமைவு
-----

ஜெராண்டுட் நகரம், மலேசியாவின் முதல் தேசிய வனப்பூங்காவான தாமான் நெகாராவின் நுழைவாயில் நகரமாக அமைகின்றது. 'கோத்தா கெலாங்கி' (ஜெராண்டுட்) குகைகள் ஜெராண்டுட் நகரில் இருந்து 25 கி.மீ. தொலைவில் இருக்கின்றன. இந்தக் குகைகள், தொல்பொருளியல் துறையினர் ஆய்வு செய்யும் இடமாக இருக்கின்றது. 

ஜெராண்டுட் மாவட்டம் பத்து துணை மாவட்டங்களைக் கொண்டது. 125 கிராமங்கள் உள்ளன. சுற்றுலா பயணிகளை ஈர்க்கும் இடங்களாக லதா மெராவுங் நீர்வீழ்ச்சி, மலேசியப் பழங்குடியினர் குடியிருப்புகள், குனோங் தகான், குனோங் பெனோம், ராபிள்சியா பாதுகாப்பு மையம் (ஆங்கிலம்: *Rafflesia Conservation Center)* போன்றவை அமைகின்றன. பகாங் மாநிலத்தின் பெரிய மாவட்டமான ஜெராண்டுட், அண்மைய காலங்களில் மிகத் துரிதமான வளர்ச்சியைக் கண்டு வருகிறது.

### ஜெராண்டுட் தமிழ்ப்பள்ளி

ஜெராண்டுட் தமிழ்ப்பள்ளி (மலாய்: *Sekolah Jenis Kebangsaan Tamil Jerantut*), ஜெராண்டுட் நகரத்தின் ஜாலான் பெந்தாவில் அமைந்து உள்ளது. 14 ஆசிரியர்கள் பணிபுரியும் இப்பள்ளியில் 182 மாணவர்கள் பயில்கின்றனர். 96 ஆண்கள். 86 பெண்கள்.

வெளி இணைப்புகள்
---------------

* ஜெராண்டுட் மாவட்ட இணையத்தளம்.
* Jerantut - Jerantut e-Community ஜெராண்டுட் மின் சமூகம்.
* Jerantut KTM Railway Station ஜெராண்டுட் கே.டி.எம். இரயில் நிலையம். பரணிடப்பட்டது 2014-02-27 at the வந்தவழி இயந்திரம்
* Jerantut District Council website ஜெராண்டுட் நகராண்மைக் கழகம்.

மேற்கோள்கள்
-----------

1. ↑  This small town is the gateway to Taman Negara, and most travellers do little more than spend a night here before heading into the jungle.
2. ↑  The population in Jerantut district is approximately 83,699 in 125 villages in 10 sub-districts.

| * பா
* உ
* தொ
 பகாங் மாநிலம் |
| --- |
| தலைநகர்: **குவாந்தான்** அரச நகரம்: **பெக்கான்** |
| மாவட்டங்கள் | 
* பெந்தோங் மாவட்டம்
* பெரா மாவட்டம்
* கேமரன்மலை மாவட்டம்
* ஜெராண்டுட் மாவட்டம்
* குவாந்தான் மாவட்டம்
* லிப்பிஸ் மாவட்டம்
* மாரான் மாவட்டம்
* பெக்கான் மாவட்டம்
* ரவுப் மாவட்டம்
* ரொம்பின் மாவட்டம்
* தெமர்லோ மாவட்டம்

 |
| நகரங்களும் சிறுநகரங்களும் | 
* பெரா
* பண்டார் முவாட்சாம் சா
* துன் அப்துல் ரசாக் நகரம்
* பத்து ஈத்தாம்
* செராத்திங்
* பெந்தா
* பெந்தோங்
* பெசெரா
* பிரிஞ்சாங்
* புக்கிட் திங்கி
* பிரேசர் மலை
* கெபேங்
* கெந்திங் மலை
* ஜெராண்டுட்
* காராக்
* கேமரன் மலை
* கெமாயான்
* கோலா கெராவ்
* கோலா லிப்பிஸ்
* கோலா பகாங்
* கோலா ரொம்பின்
* கோலா தகான்
* கோலா தெம்பிலிங்
* லஞ்சாங்
* மாரான்
* மெங்காராக்
* மெந்தகாப்
* மெராப்போ
* பெக்கான்
* ரவுப்
* ரிங்லெட்
* சுங்கை லெம்பிங்
* தானா ராத்தா
* தெலுக் செம்படாக்
* தெமர்லோ
* திரியாங்
* திரிங்காப்

 |
| புது நகரங்கள் | 
* பண்டார் பாரு செண்டோர்
* பண்டார் டாமன்சாரா குவாந்தான்
* பண்டார் இந்திரா மக்கோத்தா
* பண்டார் புத்ரா குவாந்தான்
* கோ தோங் ஜெயா

 |
| கிராமங்கள் | 
* செராத்திங்
* பெல்டா நியூசிலாந்து
* ஜண்டா பாயிக்
* ஸ்ரீ ஜெயா
* பெல்டா கோத்தா கெலாங்கி 2
* உலு செக்கா

 |
| தீவுகள் | 
* தியோமான் தீவு
* செகாட் தீவு

 |
| ஆறுகள் | 
* எண்டாவ் ஆறு
* ஜெலாய் ஆறு
* குவாந்தான் ஆறு
* பகாங் ஆறு
* ரொம்பின் ஆறு
* தகான் ஆறு
* தெம்பிலிங் ஆறு

 |
| ஏரிகள் | 
* பெரா ஏரி
* சினி ஏரி

 |
| மலைகள் | 
* இராவ் மலை
* நுவாங் மலை
* தகான் மலை
* பெனோம் மலை

 |
| கடற்கரைகள் | 
* பத்து ஈத்தாம்
* செராத்திங்
* தெலுக் செம்படாக்
* குவாந்தான்
* கோலா ரொம்பின்

 |